**DĖL UAB MANO BŪSTAS VAKARAI ADMINISTRAVIMO PABAIGOS DAUGIABUČIAM NAMUI JŪROS G. 8, DROBŪKŠČIŲ K., TRAKSĖDŽIO SEN., ŠILALĖS R.**

2025 m. kovo 17 d. Nr. T3-103

Šilalė

Vadovaudamasis Lietuvos Respublikos civilinio kodekso 4.84 straipsnio 10 dalimi, Lietuvos Respublikos vietos savivaldos įstatymo 27 straipsnio 2 dalies 31 punktu, įgyvendindamas Daugiabučio namo bendrojo naudojimo objektų administravimo nuostatų, patvirtintų Lietuvos Respublikos Vyriausybės 2001 m. gegužės 23 d. nutarimu Nr. 603 ,,Dėl daugiabučio namo bendrojo naudojimo objektų administravimo nuostatų patvirtinimo“, 7.11 papunktį, atsižvelgdamas į *(duomenys neskelbtini)* 2025 m. kovo 6 d. prašymą ,,Dėl daugiabučio namo jungtinės veiklos sutarties sudarymo”:

1. N u s t a t a u, kad UAB Mano Būstas Vakarai bendrojo naudojimo objektų administravimas pasibaigia daugiabučiam namui Jūros g. 8, Drobūkščių k., Traksėdžio sen., Šilalės r.

2. Į p a r e i g o j u UAB Mano Būstas Vakarai per 30 dienų nuo šio potvarkio įsigaliojimo dienos:

2.1. pateikti savo veiklos, susijusios su administruojamu namu, ataskaitą savivaldybės merui, patalpų savininkams ir namo bendrojo naudojimo objektų valdymą perimančiam daugiabučio namo butų ir kitų patalpų savininkų jungtinės veiklos sutarties dalyvių įgaliotam asmeniui, perduoti turtą jo buvimo vietoje, patalpų savininkų sukauptas lėšas, pagal rengtus ir saugotus dokumentus, taip pat grąžinti viską, ką gavo vykdydamas pareigas, išskyrus atlyginimą už administravimą ir (ar) kitas teisėtai teiktas paslaugas;

2.2. Perdavimą įforminti priėmimo–perdavimo aktu, kurį turi pasirašyti perduodančios ir priimančios šalių atstovai.

3. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus